മകളുടെ പിറന്നാള് ആഘോഷമാക്കി അമൃത സുരേഷ് മകള് പാപ്പു എന്ന അവന്തികയുടെ ഒന്പതാം പിറന്നാള് ആഘോഷമാക്കി ഗായിക അമൃത സുരേഷ്. പിറന്നാള് കേക്ക് മുറിക്കുന്നതിന്റെ വീഡിയോ അമൃത സമൂഹമാധ്യമങ്ങളില് പങ്കുവച്ചിട്ടുണ്ട്. എന്റെ കുഞ്ഞിക്കുരുവിക്ക് ഒരായിരം ചക്കരഉമ്മ എന്നാണ് അമൃതയുടെ കുറിപ്പ്. പാപ്പുവിന് കേക്ക് ഒരുപാട് ഇഷ്ടമാണെന്നും പിറന്നാള് കേക്കിന്റെ പകുതിയും അവള് തന്നെയാണ് കഴിച്ചതെന്നും അമൃത രസകരമായി കുറിച്ചു. നിരവധിപേരാണ് പാപ്പുവിന് പിറന്നാള് ആശംസകള് നേര്ന്ന് രംഗത്ത് എത്തിയത്. മകള്ക്കൊപ്പമുള്ള ചിത്രങ്ങളും വീഡിയോകളും അമൃത സുരേഷ് പങ്ക് വയ്ക്കാറുണ്ട്.